

**Budapesti Tájfutók Szövetsége**

1053 Budapest, Curia u. 3. II/2.

[www.btfsz.hu](http://www.btfsz.hu/)

PÁLYÁZATI KIÍRÁS tervezet

*Budapesti és környéki tájfutó térképek javítására, karbantartására*

A Budapesti Tájfutók Szövetsége ismételten nekifut a budapesti környéki tájfutó térképek rendszerezésének és használhatóbbá tételének. Első lépésként létrehoztunk egy adatbázist, melynek célja az összes feltérképezett területről a legutolsó térkép(ek) bemutatása (hol található, kié a kiadói jog, kis minta, és utalás a kiadói jog birtokosával történt egyeztetésre vagy ennek hiányára a felhasználási lehetőségek miatt.

A szövetség saját erőből és külső források bevonásával egy szakértői csoport által kiválasztott területekről lézerszkennelt alaptérképek beszerzését kezdeményezi. Ez lehetőséget fog biztosítani az adott területek térképeinek újra gondolására.

Ehhez kapcsolódóan a BTFSZ pályázati felhívást tesz közzé. A pályázat célja a lézerszkennelt vagy egyéb alapról és/vagy kiadói jog hozzáférés függvényében a meglévő tájfutó térkép felhasználásával vagy nélküle új térképek készítése és ezen térképek 3-5 éven keresztüli (opcionálisan hosszabbítható) karbantartása évi 1 vagy 2 felülvizsgálattal. Az általunk ismert területek listáját mellékeljük. A pályázat elbírálásánál előnyt jelent a térképkészítői gyakorlat és/vagy ha megpályázott terület korábbi térképét a pályázó készítette.

A pályázatnak tartalmazza a kiválasztott terület megnevezését Google map-ra bejelölve a határait, ha a BTFSZ által közzétett listában szerepel, azonosítóját, az aktuális térkép elkészítésének díját négyzetkilóméterre bontva (az alaptérkép minősége, a terület részletgazdagsága/nehézsége függvényben - azaz adott területre az ismert alaptérképek függvényében lehet árat meghatározni. Javaslat a felülvizsgálat gyakoriságára 1 vagy 2 alkalom évente.

Mets Miklós

Budapest, 2020.06.17.